Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: és FDC módszertan részletes elveit az elektronikus hírközlési szolgáltatások költségszámítására vonatkozó szabályokról szóló 18/2003. (XII. 27.) IHM rendelet tartalmazza.
Paragraph Index: 1857

2. c) A potenciálisan veszteséges területek bevételeinek meghatározása Potenciálisan veszteséges szolgáltatási területek esetén a szolgáltató minden nyilvánosan elérhetõ telefonszolgáltatással kapcsolatos bevételt figyelembe vesz, ehhez minden egyetemes és nem egyetemes hozzáférési szolgáltatás, így különösen a 2. b) pont alatt felsorolt hozzáférési szolgáltatások egyszeri és rendszeres díjainak figyelembevétele szükséges. Az egyetemes elõfizetésnél kedvezõbb díjazású csomagok elõfizetõi esetében a díjcsomag elõfizetési és belépési bevételeit a szolgáltatók a nettó elkerülhetõ költség számítása során úgy korrigálja, hogy az egyetemes szolgáltatás vonatkozó rendszeres, illetve egyszeri bevételeinek feleljen meg. Az egyetemes díjcsomagnál kedvezõbb díjazású díjcsomagnak az egyetemes elõfizetési díjnál alacsonyabb elõfizetési díjat tartalmazó csomagokat kell tekinteni. Az egyetemes hozzáférési szolgáltatás egyszeri díjai esetében a szolgáltató által adott kedvezményeket nem lehet figyelembe venni. A számítás során a kedvezményes egyszeri díjakat a mindenkori listaár mértékére kell korrigálni. A potenciálisan veszteséges szolgáltatási területek esetében szükséges azon forgalmi szolgáltatások bevételeinek meghatározása is, amelyek elvesznének az adott egyetemes szolgáltatás megszûnésével, ennek megfelelõen szükséges minden, a területen belül lebonyolított, a területrõl kimenõ és a területre bejövõ forgalmi szolgáltatás bevételének figyelembevétele. A részben vagy teljes egészében a hívott fél által fizetett hívások esetén figyelembe kell venni a hívott féltõl származó bevételeket is. 2004/50. szám A bevételek számításánál a kapcsolódó összekapcsolási bevételeket is figyelembe kell venni. Amennyiben a szolgáltató a rendelkezésére álló forgalmi adatok alapján nem tudja egyértelmûen a potenciálisan veszteséges szolgáltatási területekre lebontva meghatározni a forgalmi bevételeket, egyszerûsített számítási modelleket alkalmazhat, amelyek a fogyasztók átlagos forgalmi profilja alapján becsülik ezen területek vonatkozó forgalmát. A szolgáltatók a nettó elkerülhetõ költségszámítás során meghatározott forgalmi bevételeket csökkenthetik a helyettesítõ hívások bevételeivel. A helyettesítõ hívások arányának megfelelõen a forgalmi szolgáltatások 2. b) pont szerint kiszámított költségeit is csökkenteni kell. A potenciálisan veszteséges területek költségeinek és bevételeinek megállapítása során a szolgáltatónak részletesen dokumentálja a költségek és a bevételek számítása során alkalmazott szolgáltatásmennyiségeket. Adott szolgáltatás bevételének és költségének számításakor a figyelembe vett szolgáltatásmennyiségeknek meg kell egyezniük.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes